Laičių I tvenkinys
55°55′16″ š. pl. 23°51′15″ r. ilg.﻿ / ﻿55.92111°š. pl. 23.85417°r. ilg.﻿ / 55.92111; 23.85417 Laičių I tvenkinys – tvenkinys Lietuvoje, Pakruojo rajone, 6 km į pietus nuo Pakruojo. Sudarytas užtvenkus Ežerėlės upę (Daugyvenės intakas) 13,6 km nuo jos žiočių. Tvenkinio ilgis iš šiaurės vakarų į pietryčius – 1,73 km, plotis – iki 0,17 km. Altitudė 65 m. Krantai aukštoki, apaugę medžiais ir krūmynais. Aplinkui tvenkinį plyti dirbami laukai. Pasroviui iškart telkšo Laičių II tvenkinys. Į šiaurę yra Laičių kaimas, į pietus – Krumpiai, į vakarus – Eibutoniai, Juškoniai. Tvenkinys įrengtas 1975 metais.